jkorsvik/nowiki_second_scrape_merged huggingface dataset:
Kunsten å gå i baret

«Kunsten å gå i baret» er en norsk tegneserie som ble utgitt som hard-cover album i 1993 (Cappelens Forlag). Tegneserien ble skrevet og tegnet av Mikael Holmberg. Kunsten å gå i baret ble utgitt med et opplag på omkring 1500.
Kunsten å gå i baret er en humoristisk historie som følger uheldige Gregory (Gregg) Rosenquist. Rosenquist var årsaken til at nedrustningsforhandlingene i Oslo, sommeren 1986, brøt sammen. Gregg var også årsaken til at kunstmaleren Aslak Robertsen plutselig opplevde suksess høsten samme år.
Dupuytrens kontraktur

Dupuytrens kontraktur, palmar fibromatose eller «krokfinger», er en arvelig sykdom i bindevevet som fører til fortykninger, knuter og sammentrekninger av senedrag i håndflatene og etter hvert gjør det umulig å strekke ut hendene og fingrene. Denne typen fibromatose rammer oftest ring- og lillefingeren, som blir fastlåst i en krum stilling. Sykdommen skyldes unormal oppsamling av kollagen i bindevevet. 
Dupuytrens kontraktur er vanligst i Norden. I Sverige, der sykdommen også kalles «vikingasjukan», regner en med at åtte prosent av befolkningen har den. Dupuytrens kontraktur forekommer mye oftere hos menn enn kvinner. Den rammer særlig eldre.
Tradisjonelt har tilstanden blitt behandlet med kirurgi. En nyere metode er å sprøyte inn et enzym som løser opp og gjør bindevevet så skjørt at en kan bøye tilbake fingrene.
Sykdommen er oppkalt etter den franske kirurgen Guillaume Dupuytren (1775–1835) som i 1831 beskrev en operasjon for å rette opp tilstanden.


== Se også ==
Fibromatose, godartet, svulstlignende fortykkelse av bindevev
Plantar fibromatose) (Ledderhoses sykdom), vekst av bindevev i tær og fotsåler 
Garrods knuckle pads (Garrod's pad), liknende sykdom i knokene
Peyronies sykdom (induratio penis plastica), liknende tilstand i penis


== Referanser ==


== Eksterne lenker ==
(en) Dupuytren's contracture – kategori av bilder, video eller lyd på Commons 
(no) Norsk helseinformatikk om Dupuytrens kontraktur
Bioresonansterapi

Bioresonansterapi er en form for alternativ behandling, og kalles også for vibrasjonsmedisin. Behandlingen utøves ved hjelp av et apparat som sies å både sende ut og registrere elektromagnetisk stråling og som behandlerne hevder både skal kunne stille diagnose og behandle tilstander. Terapiformen brukes ved flere ulike lidelser som allergi, søvnproblemer, kroniske smertelidelser, utmattelse, stress, hormonplager og psykosomatiske lidelser. Det finnes ingen vitenskapelig dokumentasjon som kan dokumentere at terapiformen har effekt ved disse lidelsene, og virkningsmekanismene som beskrives strider mot grunnleggende biologi.
En variant av bioresonansterapi er apparatet InterX som av terapeuter hevdes effektivt i diagnostikk og behandling av blant annet muskel- og leddsmerter. I en vitenskapelig studie av denne behandlingsmetoden fant man ingen effekt.


== Referanser ==
Pyithu Hluttaw

Pyithu Hluttaw (ပြည်သူ့ လွှတ်တော်, pjìðṵ l̥ʊʔtɔ̀; «Representantenes hus») er underhuset i Pyidaungsu Hluttaw, Burmas bikammerlige politiske forsamling. Det består av 440 plasser, hvorav 330 velges direkte og 110 utpekes av Burmas væpnede styrker. Det første valget til Amyotha Hluttaw på 20 år ble avholdt 7. november 2010. Forsamlingen kom sammen første gang 31. januar 2011, og Thura Shwe Mann ble valgt til parlamentspresident. 1. april 2012 ble det holdt suppleringsvalg på 45 plasser.


== Referanser ==


== Eksterne lenker ==
(my) Offisielt nettsted
Al Huaydah (guvernement)

Al Huaydah  (arabisk: الحديدة) er et av tjue guvernement i Jemen. Guvernementets areal er 13 250 km². I 2004 hadde Al Huaydah 2 157 552 innbyggere. Administrasjonssenteret ligger i byen Al Huaydah. 


== Distrikter ==
Guvernementet Al Huaydah består av tjueseks distrikter:


== Referanser ==
Celleterapi

Celleterapi er en form for alternativ behandling. Terapeuter som utøver denne behandlingsformen behandler organer og organfunksjoner i menneskekroppen ved innsprøyting av celler som kommer fra tilsvarende organer i dyr. Behandlere bruker metoden ved kreft, leddgikt, hjertesykdommer, immunsykdommer, samt Parkinsons og Alzheimers sykdom. 
Det finnes ingen solid dokumentasjon på at celleterapi har noen effekt.


== Trygghet ==
Celleterapi er omstridt, og det knyttes flere dødsfall til denne behandlingsformen. Noe settes i forbindelse med allergiske reaksjoner og/eller reaksjoner i immunforsvaret som følge av behandlingen. Det har i tillegg vært rapportert om hevelser i hjernen, og utvikling av autoimmun sykdom.


== Kilder ==
Om celleterapi. Nasjonalt informasjonssenter for alternativ behandling (NIFAB)
Burmas regjering

Burmas regjering er Burmas utøvende makt, som ledes av landets president. Landets øverstkommanderende utnevner ministre for forsvar, innenriks- og grensesaker, mens presidenten utnevner de resterende ministrene.Ifølge Burmas nye grunnlov av 2008, må ministre være burmesiske borgere som har bodd i landet i minst 10 sammenhengende år. I tillegg må ministre være minst 40 år, med mindre de har særskilte kvalifikasjoner, som beskrevet i artikkel 120. De samme kravene stilles til assisterende ministre, men for disse er alderskravet 35 år i stedet for 40 år.
Dagens regjering ble tatt i ed 30. mars 2011 i Hluttaw-komplekset i Nay Pyi Taw, etter utnevnelse av president Thein Sein. Forsvarsministeren, utenriksministeren, innenriksministeren og ministeren for grensesaker ble utnevnt av øverstkommanderende Than Shwe.Regjeringen består av 30 ministere, hvorav kun 4 ikke har militær bakgrunn. Majoriteten kommer fra Det forente solidaritets- og utviklingspartiet eller har bakgrunn som offiserer i den tidligere militærjuntaen Det statlige freds- og utviklingsrådet (SPDC).


== Se også ==
Pyidaungsu Hluttaw – Burmas lovgivende forsamling


== Referanser ==
Al Jawf (guvernement)

Al Jawf  (arabisk:الجوف) er et av tjue guvernement i Jemen. Guvernementets areal er 39 500 km². I 2004 hadde Al Jawf 443 797 innbyggere. Administrasjonssenteret ligger i byen Al Jawf. 


== Distrikter ==
Guvernementet Al Jawf består av tolv distrikter:


== Referanser ==
Al Mahwit (guvernement)

Al Mahwit  (arabisk: المحويت) er et av tjue guvernement i Jemen. Guvernementets areal er 2 330 km². I 2004 hadde Al Mahwit 494 557 innbyggere. Administrasjonssenteret ligger i byen Al Mahwit. 


== Distrikter ==
Guvernementet Al Jawf består av ni distrikter:


== Referanser ==
Jhabua (distrikt)

Jhabua (hindi: झाबुआ जिला) er et distrikt i den indiske delstaten Madhya Pradesh. Distriktets hovedstad er Jhabua. 


== Demografi ==
Ved folketellingen i 2011 var det 1 024 091 innbyggere i distriktet, mot 784 286 i 2001. Den urbane befolkningen utgjør 8,98 % av befolkningen.
Barn i alderen 0 til 6 år utgjorde 20,30 % i 2011 mot 22,69 % i 2001. Antallet jenter i den alderen per tusen gutter er 934 i 2011 mot 967 i 2001. 


== Referanser ==


== Eksterne lenker ==
Offisielt nettsted 
(en) Jhabua District – kategori av bilder, video eller lyd på Commons
Alirajpur (distrikt)

Alirajpur (hindi: अलीराजपुर जिला) er et distrikt i den indiske delstaten Madhya Pradesh. Distriktets hovedstad er Alirajpur. Distriktet ble dannet i mai 2008 ved at de tre tehsilene Alirajpur, Jobat and Bhavra ble skilt ut fra Jhabua.


== Demografi ==
Ved folketellingen i 2011 var det 728 677 innbyggere i distriktet, mot 610 275 i 2001. Den urbane befolkningen utgjør 7,83 % av befolkningen.
Barn i alderen 0 til 6 år utgjorde 19,76 % i 2011 mot 23,21 % i 2001. Antallet jenter i den alderen per tusen gutter er 971 i 2011 mot 982 i 2001. 


== Referanser ==


== Eksterne lenker ==
Offisielt nettsted
Teddyen min

«Teddyen min» er en norsk barnesang i swingstil, skrevet av Åsta Hjelm. Sangen ble spilt inn i mai 1955 av den da åtte år gamle «Lille Grethe» (Grethe Nilsen, senere gift Kausland) med Willy Andresen og hans kvintett. Den ble utgitt på 78-platen Columbia GN 1557 samme år.
Kausland spilte den senere inn på nytt som voksen med Pete Knutsens orkester. Den versjonen ble utgitt på LP-platen Grethe synger Lille Grethe (Troll TRLP 509) i 1979. 
Sangen handler om teddybjørnen Per som sangens jeg-person fikk på bursdagen sin. Den var kjøpt i USA.
Nūr ad-Dīn

Abū al-Fāsim Nūr ad-Dīn al-Malik al-ʿĀdil Maḥmūd ibn Zankī (arabisk: أبو القاسم نور الدين الملك العادل محمود بن زنكي; moderne tyrkisk: Nureddin Mahmud Zengi; 1117/8-1174) var en hersker fra zangid-dynastiet som hersket som ʾamīr av Al-Mawṣil, Ḥalab og Dimašq i perioder fra 1146 til hans død i 1174. Han var kjent som en viktig motstander av korsfarerne. 


== Referanser ==
Myanmars president

Myanmars president er Myanmars (tidligere Burma) statsoverhode og regjeringssjef. Presidenten velges av medlemmer av parlamentet, og er dermed bare indirekte folkevalgt.Sittende president er Thein Sein, som har holdt posten siden 30. mars 2011.


== Liste over Burmas statsoverhoder ==


== Referanser ==


== Eksterne lenker ==
Offisielt nettsted
Abū Bakr Muḥammad ibn Zakariyā ar-Rāzī

Abū Bakr Muḥammad ibn Zakariyā ar-Rāzī (arabisk: أبو بكر محمد بن زكريا الرازي; farsi: محمد زکریای راز; Mohammad-e Zakariā-ye Rāzi; født 26. august 865 i Rayy nær det som nå er Teheran i Iran, død 925 samme sted), latinisert som Rhazes eller Rasis, var en persisk polyhistor. Som lege, alkymist, kjemiker, filosof og lærd var han en viktig person i den islamske gullalder. 
Ar-Rāzī bidrag innenfor medisin, alkymi, musikk og filosofi var fundamentale og varige, og er nedtegnet i over 200 bøker om de forskjellige vitenskapelige feltene. Han var godt kjent med persisk, gresk og indisk medisin og hans mange bidrag ble til gjennom observasjon og oppdagelser. 


== Liv og virke ==


=== Bakgrunn ===
Før han ble lege, beskjeftiget han seg med musikkteori. Han forestod et sykehus i Rayy og overtok senere et tilsvarende embede i Bagdad.


=== Medisinsk virke ===
Han skal ha gjort en rekke oppdagelser innenfor medisinsk vitenskap og behandling og kjemi; han skal ha vært den første som skilte kopper fra meslinger og den første som oppdaget en rekke kjemiske stoffer, inkludert parafin. Edward Granville Browne beskrev ham som den "sannsynligvis største og mest originale av legene og en av de mest produktive forfatterne."Selv om han var utdannet i musikk, matematikk, filosofi og metafysikk valgte han medisin som sitt fagfelt. Her var han en foregangsmann for eksperimental medisin. Han har blitt beskrevet som pediatriens far, og dessuten var han en pioner innenfor oftalmologi. Han var også den første som brukte humoralpatologi for å skille mellom smittsomme sykdommer. Han ble den øverste legen i sykehusene i Rayy og Bagdad. 
Som alkymist er han kjent for sin studie av svovelsyre og etanol. Ar-Rāzī var rasjonalist som hadde stor tro på fornuften, og av folkene i hans samtid ble han beskrevet som liberal, fordomsfri og dristig i måten han formidler sine ideer på.Han reise mye, men mest i Persia. Som en lærer i medisin tiltrakk han seg studenter som fra før av hadde ulike yrker, og de ble sagt at han behandlet sine pasienter med medfølelse og hengivenhet, uavhengig av om de var fattige eller rike.
Da Salernoskolen flere hundreår senere ville studere Hippokrates, fantes det ingen kunnskaper om hans skrifter i vesterlandet, og man var da nødsaget å oversette Razis Continens fra arabisk til middelalderlatin for å få tilgang til skriftene.


== Referanser ==


== Litteratur ==
Shlomo Pines: Al-Rāzī, Abū Bakr Muhammad ibn Zakariyyā, i Dictionary of Scientific Biography
Bernard Joly: Rhazes, i Claus Priesner, Karin Figala: Alchemie, Beck 1998, 302ff
G. Heym: Al-Razi and alchemy Ambix, Band 1, 1938, s. 184-191
J. R. Partington: The chemistry of Razi, Ambix, Bind 1, 1938, s. 192-196
Ulrich Rudolph: Islamische Philosophie. Von den Anfängen bis zur Gegenwart. Verlag C. H. Beck. München 2004, s. 22–28. ISBN 3-406-50852-9
T. J. DeBoer: Geschichte der Philosophie im Islam. Fr. Frommanns Verlag, Stuttgart 1901, s. 69-89.
Julius Ruska: Al Razi (Rhases) als Chemiker.. I: Zeitschrift für angewandte Chemie. Bind 35 (103), 1922, s. 719–721, ISSN 0932-2132
Amstel Gold Race 1977

Amstel Gold Race 1977 var den 12. utgaven av det årlige landeveisrittet "Amstel Gold Race", avholdt søndag 9. april 1977 i den nederlandske provinsen Limburg. Rittet var 230 kilometer langt, med start i Heerlen og målgang i Meerssen. Det var totalt 145 ryttere som deltok, og 54 som fullførte rittet.


== Sluttresultater ==


== Eksterne lenker ==
Rittets nettside
Verrières-le-Buisson

Verrières-le-Buisson (IPA: vɛʁ.jɛːʁ lə bɥi.sɔ̃) er en kommune i departementet Essonne i regionen Île-de-France. Kommunen er en forstad til Paris og ligger 13,3 km sør for sentrum av Paris. Innbyggerne kalles verriérois.


== Befolkningsutvikling ==
Antall innbyggere i kommunen Verrières-le-Buisson


== Referanser ==


== Eksterne lenker ==
Offisielt nettsted 
(en) Verrières-le-Buisson – kategori av bilder, video eller lyd på Commons 
Kommunedata INSEE
Dhamar (guvernement)

Dhamar  (arabisk: ذمار) er et av tjue guvernement i Jemen. Guvernementets areal er 7 590 km². I 2004 hadde Dhamar 1 330 108 innbyggere. Administrasjonssenteret ligger i byen Dhamar. 


== Distrikter ==
Guvernementet Hadramaut består av tolv distrikter:


== Referanser ==
Amstel Gold Race 1978

Amstel Gold Race 1978 var den 13. utgaven av det årlige landeveisrittet "Amstel Gold Race", avholdt søndag 25. mars 1978 i den nederlandske provinsen Limburg. Rittet var 230 kilometer langt, med start i Heerlen og målgang i Meerssen. Det var totalt 138 ryttere som deltok, og 32 som fullførte rittet.


== Sluttresultater ==


== Eksterne lenker ==
Rittet nettside
Eventyret om den grønne slange og den skjønne lilje

Eventyret om den grønne slange og den skjønne lilje (originaltittel Das Märchen) er et eventyr av Johann Wolfgang von Goethe, først utgitt i 1795 i Friedrich Schillers magasin Die Horen. Eventyret skildrer i billedlig form Goethes inntrykk av Schillers Om menneskets estetiske oppdragelse i en rekke brev. Fortellingen er sentrert rundt det å krysse en elv, som representerer delingen mellom det ytre, sanselige livet og menneskets ideelle aspirasjoner.
I 1899 skrev Rudolf Steiner en artikkel om dette eventyrets esoteriske natur, som førte ham i kontakt med teosofiske miljøer.


== Bibliografi ==
J.W. Goethe, Eventyret om den grønne slange og den skjønne lilje, Vidarforlaget, ISBN 82-90016-42-5
Hajjah (guvernement)

Hajjah  (arabisk: حجة) er et av tjue guvernement i Jemen. Guvernementets areal er 3 800 km². I 2004 hadde Hajjah 1 479 568 innbyggere. Administrasjonssenteret ligger i byen Hajjah. 


== Distrikter ==
Guvernementet Hajjah består av tjueni distrikter:


== Referanser ==
Lahij (guvernement)

Lahij  (arabisk: لحج) er et av tjue guvernement i Jemen. Guvernementets areal er 12 650 km². I 2004 hadde Lahij 722 692 innbyggere. Administrasjonssenteret ligger i byen Lahij. 


== Distrikter ==
Guvernementet Lahij består av femten distrikter:


== Referanser ==
Crazy, Stupid, Love.

Crazy, Stupid, Love. er en amerikansk romantisk komedie fra 2011, regissert av Glenn Ficarra og John Requa. Hovedrollene som Cal og Jacob spilles av Steve Carell og Ryan Gosling. Andre roller spilles av Julianne Moore, Emma Stone, John Carroll Lynch, Marisa Tomei, Analeigh Tipton og Kevin Bacon.


== Handling ==
Cal (Steve Carell) er en middelaldrende, trofast mann som skal skille seg fra sin utro kone Emily (Julianne Moore) etter 25 år. Han har ingen anelse om hva han skal gjøre og sitter på bar hver eneste kveld mens han hyler ut sin frustrasjon over hvordan kona kunne bedra ham med en kollega på jobb. Dette overhører jentefuten Jacob (Ryan Gosling), som bestemmer seg for å hjelpe Cal med å komme seg på beina igjen ved å lære ham opp til å bli som ham. Det ironiske er at de straks bytter roller – Cal blir en damemagnet som høvler over alt og alle, mens Jacob forelsker seg i den sukkersøte, ordentlige Hannah (Emma Stone). Dette får begge mennene til å bekymre seg over hva livet har å tilby.


== Rollebesetning ==
Steve Carell ...  Cal Weaver
Ryan Gosling ...  Jacob Palmer
Julianne Moore ...  Emily Weaver
Emma Stone ...  Hannah
Analeigh Tipton ...  Jessica Riley
Jonah Bobo ...  Robbie Weaver
Joey King ...  Molly Weaver
Marisa Tomei ...  Kate Taffety
Kevin Bacon ...  David Lindhagen
Liza Lapira ...  Liz
Josh Groban ...  Richard
John Carroll Lynch ...  Bernie Riley
Beth Littleford ...  Claire Riley


== Eksterne lenker ==
Offisielt nettsted 
(en) Crazy, Stupid, Love. – kategori av bilder, video eller lyd på Commons 
(en) Crazy, Stupid, Love. på Internet Movie Database 
(sv) Crazy, Stupid, Love. i Svensk Filmdatabas 
(da) Crazy, Stupid, Love. i Danmark Nationale Filminstitut 
(fr) Crazy, Stupid, Love. på Allociné 
(nl) Crazy, Stupid, Love. på MovieMeter 
(en) Crazy, Stupid, Love. på AllMovie 
(en) Crazy, Stupid, Love. på Turner Classic Movies 
(en) Crazy, Stupid, Love. på Rotten Tomatoes 
(en) Crazy, Stupid, Love. på Metacritic 
(en) Crazy, Stupid, Love. på Box Office Mojo
Janka Kupala

Janka Kupala (født 7. juli 1882, død 28. juni 1942 i Den hviterussiske sosialistiske sovjetrepublikk i Sovjetunionen), psevdonym for Ivan Daminikavitsj Lutsevitsj, var en hviterussisk forfatter.


== Liv og virke ==


=== Bakgrunn ===
Kupala ble født i Vjasynka utenfor Minsk. Familien hans tilhørte szlachta, den gamle adelsklassen i landet, men hans foreldre arbeidet som landløse bønder. Kupala avsluttet sin utdanningen i 1898, og etter at faren døde i 1902, tok han flere kortvarige jobber.


=== Forfatter ===

Kupala fullførte sitt første dikt, polske «Ziarno», i 1903–04. Han skrev sitt første dikt på hviterussisk, «Мая доля» i 1904. Året etter ga han ut sitt første dikt, «Мужык» («Bonde»). Etter dette ble flere av hans dikter utgitt i hviterussiske aviser. Som dikter var han påvirket av hviterussisk folkedikting og levesett. Fra 1905 skrev han lyrisk-episke dikt og dikt om bønder i landet og deres frihetslengsel.I 1908 flyttet Kupala fra Hviterussland til Vilnius i Litauen. Her gav han ut sin første diktsamling, Жалейка (Den vesle fløyta). Boken vekte harme hos tsar-styret, som oppfattet den som oppviglersk. Året etter ble også et nytt opplag av boken konfiskert av de lokale styresmaktene. I 1909 flyttet Kupala til St. Petersburg, der han gav ut flere verk, før han drog tilbake til Vilnius i 1913.
Han støttet den russiske revolusjonen i 1917, og skrev etter dette også om tema som industrialisering og kollektivisering. Han tok for seg flere oversettingsoppdrag, han oversatte blant annet «Internasjonalen» til hviterussisk. Kupala hadde problem med å tilpasse seg den kulturelle ensrettingen under Stalin, og ble uglesett som for nasjonalistisk i sin dikting. På 1930-tallet beklaget han dette offentlig.I 1928 ble Kupala medlem av det hviterussiske og ukrainske vitenskapsakademiet. I 1941 ble han tildelt Leninordenen for diktsamlingen Ад сэрца (1940).
Da det nasjonalsosialistiske Tyskland okkuperte Hviterussland i 1941 flyktet han til Moskva og senere til Tatarstan. Der skrev han dikt til støtte for hviterussiske patrioter som kjempet mot okkupantene. I 1942 døde han i Moskva, etter et fall ned en trapp.
Enka til Kupala grunnla et museum over han i Minsk der mange av hans verk er samlet. Byen Hrodna oppkalte i 1978 et universitet etter ham, Janka Kupala statsuniversitet.


== Verkliste ==
(utvalg)

Sjalejka 1908 (diktsamling)
Gusljar 1910 (diktsamling)
Advetsjnaja pesnja 1910 (dikt)
Pavlinka 1912 (skuespill)
Sjljakham sjyzzja 1913 (diktsamling)
Son na kurgane 1913 (dikt)
Raskidanaje gnjasdo 1913 (skuespill)


== Referanser ==


== Eksterne lenker ==
(en) Yanka Kupala – kategori av bilder, video eller lyd på Commons 
Artikkelen har ingen egenskaper for politikerdatabaser i Wikidata
Blodig alvor – Carnage

Blodig alvor – Carnage er en svart komedie fra 2011, regissert av Roman Polański. Filmen er basert på teaterstykket «God of Carnage» av Yasmina Reza. Hovedrollene spilles av Jodie Foster, Kate Winslet, Christoph Waltz, og John C. Reilly.
Filmen handler om et ektepar som oppsøker et annet, etter at førstnevntes sønn har slått ut to tenner på sønnen til sistnevnte. Handlingen er lagt til New York, men filmen ble i sin helhet innspilt i Paris.
Den ble ingen publikumssuksess, men fikk ganske bra mottakelse av anmelderne.


== Handling ==
To barneskole-gutter havner i slåsskamp i en park. Dette resulterer i at den ene gutten, Zachary Cowan, slår den andre, Ethan Longstreet, i ansiktet med en pinne. Guttenes foreldre møtes deretter i en leilighet i Brooklyn, for å diskutere det som har skjedd. Zacharys foreldre, Alan (spilt av Christoph Waltz) og Nancy Cowan (spilt av Kate Winslet) besøker hjemmet til Michael (spilt av John C. Reilly) og Penelope Longstreet (spilt av Jodie Foster), Ethans foreldre. Møtet deres er i utgangspunktet ment å bare være kort samtale. Men på grunn av forskjellige omstendigheter fortsetter samtalen å trekke ut. Faktisk begynner Alan og Nancy å forlate leiligheten ved to anledninger, men trekkes raskt tilbake igjen for videre diskusjon.
Til å begynne med er ekteparene vennlige mot hverandre. Men deres respektive kommentarer begynner å såre følelsene til hverandre, noe som får alle til å krangle voldsommere med hverandre. Bortsett fra å krangle seg imellom, skylder parene på hverandre om hvem som egentlig var ansvarlig for konflikten mellom sønnene deres. Alle blir også irriterte på Alan fordi han aksepterer endeløse telefonsamtaler på telefonen sin, avbryter diskusjonen, og gjør det åpenbart at han har mer interesse for forretningene sine enn selve diskusjonen. Michael mottar også en rekke telefoner fra hans syke mor, til hans økende frustrasjon.
Nancy anklager Michael for å være en morder fordi han, irritert over den konstante støyen den laget om natten, tidligere hadde sluppet datteren Courtneys kjæledyr-hamster ut på gaten. Michael tilbyr alle noe å drikke. Penelope påstår at hun aldri drikker seg full. Men Nancy drikker alt for mye, og gjør til slutt en stopp for Alans telefon-samtaler ved å slippe mobiltelefonen hans i Penelopes blomstervase full av tulipaner og vann. Penelope og Nancy ler av dette, samtidig som Michael og Alan forsøker å fikse telefonen hans.


== Skuespillere ==
Jodie Foster som Penelope Longstreet.
John C. Reilly som Michael Longstreet.
Kate Winslet som Nancy Cowan.
Christoph Waltz som Alan Cowan.


== Referanser ==


== Eksterne lenker ==
(en) Offisielt nettsted 
(en) Blodig alvor – Carnage på Internet Movie Database 
(no) Blodig alvor – Carnage hos Filmfront 
(sv) Blodig alvor – Carnage i Svensk Filmdatabas 
(da) Blodig alvor – Carnage i Danmark Nationale Filminstitut 
(fr) Blodig alvor – Carnage på Allociné 
(nl) Blodig alvor – Carnage på MovieMeter 
(en) Blodig alvor – Carnage på AllMovie 
(en) Blodig alvor – Carnage på Rotten Tomatoes 
(en) Blodig alvor – Carnage på Metacritic 
(en) Blodig alvor – Carnage på Box Office Mojo
Marburger (kanin)

Marburger er en medium stor kanin som opprinnelig kommer fra Tyskland, som er i fargen lilla.
Den nedstammer fra Liten Havana, og de to rasene har likhetstrekk.


== Eksterne lenker ==
(en) Marburger Feh – kategori av bilder, video eller lyd på Commons
Amstel Gold Race 1979

Amstel Gold Race 1979 var den 14. utgaven av det årlige landeveisrittet Amstel Gold Race, avholdt søndag 14. april 1979 i den nederlandske provinsen Limburg. Rittet var 237 kilometer langt, med start i Heerlen og målgang i Meerssen. Det var totalt 137 ryttere som deltok, og 32 som fullførte rittet.


== Sluttresultater ==


== Eksterne lenker ==
Rittets nettside
Amstel Gold Race 1966

Amstel Gold Race 1966 var den første utgaven av det årlige landeveisrittet "Amstel Gold Race", avholdt søndag 30. april 1966 i de nederlandske provinsene Noord-Brabant og  Limburg. Rittet var 302 kilometer langt, med start i Breda og målgang i Meerssen. Det var totalt 120 ryttere som deltok, og 30 som fullførte rittet.


== Sluttresultater ==


== Eksterne lenker ==
Race website
Resultater